1997-ben a Formula–1-es világbajnokság négy versenyén szerepelt a Sauber-istállóval. A francia nagydíjon kicsúszott, majd kilencedik lett a brit és a német futamon. A szezonzáró európai nagydíjon feltartotta Jacques Villeneuve-öt, aki a Ferrari pilótájával, Michael Schumacher-el volt versenyben a világbajnoki címért. A Sauber csapata ekkor Ferrari-motorokat használt, így felmerült, hogy Norberto szándékosan kedvezett Schumachernek. Kilenc évvel később, 2006-ban egy argentin magazinnak elárulta, hogy nem sokkal a futam előtt Jean Todt, a Ferrari-istálló vezetője látogatást tett a Sauber boxában, és azt kérte, hogy ha a csapat versenyzőinek lehetősége adódik, tartsák fel Villeneuve-öt.